JHB-paaie gesluit vir Amcu-betoging | Maroela Media
JHB-paaie gesluit vir Amcu-betoging
Motoriste wat van paaie naby Melrose Arch in Johannesburg gebruik maak, word gewaarsku oor die beplande optog van die Association of Mineworkers and Construction Union (Amcu) wat Donderdagoggend plaasvind.
Amcu beplan ŉ optog na Lonmin se hoofkantoor in Melrose Arch om ŉ memorandum aan die maatskappy te oorhandig.
Hoofsupt. Wayne Minnaar, ŉ woordvoerder van die Johannesburgse metropolisie, het gesê Atholl Oaklandsweg sal tussen 09:00 en 14:00 vir verkeer gesluit wees van die M1-snelweg tot by Kernickweg. “Motoriste kan gebruik maak van Oxfordweg as ŉ alternatiewe roete. Beamptes is ontplooi om die optog dop te hou en verkeer te reguleer,” het Minnaar gesê.
Die vakbond het op 27 Maart na Implats se kantoor in Illovo, Johannesburg, opgeruk om ŉ soortgelyke memorandum te oorhandig. Hulle het Implats tot 5 April kans gegun om op hul eise te reageer.
AMCU se betoging na die parlement sal na verwagting na die Paasnaweek plaasvind, indien daar nie aan die vakbond se eise voldoen word nie.
Amcu-lede in die platinummynbedryf staak al sedert 23 Januarie en eis ŉ intreevlaksalaris van R12 500. – SAPA
AMCU lonmin platinum staking
Zuma sal eers ná verkiesing op Nkandla-verslag reageer
Droogtefonds om NK-boere te help
Maak die myne toe!!!!! Iewera moet hierdie unies begin besef hulle breek die besighede wat vir die werkers moet sorg. Nou word almal voorgeskryf deur die unies.